alibayram/wikipedia-40-langs huggingface dataset:
1214



Események 
 június 20. – Az Oxfordi Egyetem megkapta akkreditációját.
 július 27. – A bouvines-i csata. II. Fülöp Ágost francia király serege legyőzi János angol király seregét, aki ezután kénytelen lemondani a Loire-tól délre fekvő birtokairól. Meggyengül a királyi hatalom Angliában.
 október 6. – I. Henrik kasztíliai király trónra lépése (1217-ig uralkodik).
 december 4. – II. Sándor skót király trónra lépése (1249-ig uralkodik).

Határozatlan dátumú események 
 Bielefeld városának alapítása.
 II. András magyar király, fiát Bélát, a főurak nyomására 8 évesen megkoronáztatja, törvényes király 1235-től.

Születések 
 Roger Bacon angol tudós, filozófus († 1294)
 április 25. – IX. (Szent) Lajos francia király, másik lehetséges születési dátuma 1215 († 1270)

Halálozások 
 szeptember 14. – Albert Avogadro jeruzsálemi latin pátriárka
 október 5. – VIII. Alfonz kasztíliai király (* 1155)
 december 4. – I. Vilmos skót király (* 1142 körül)

13. század
1215



Események

Határozott dátumú események 
 június 15. – János angol király a felkelt bárók nyomására aláírja a Magna chartát, mely erősíti a nemesség hatalmát, miközben erőteljesen korlátozza a királyi hatalmat.
 július 23. – II. Frigyes átveszi a tényleges hatalmat IV. Ottótól, aki ezután már haláláig (1218) nem gyakorolja hatalmát.
 november 30. – Rómában befejeződik a negyedik lateráni zsinat.

Határozatlan dátumú események 
 augusztus – János király – miután a pápa felmentette esküje alól – visszavonja a Magna chartát. Erre a nemesek újra fellázadnak és Lajos francia herceget hívják meg az angol trónra.
 az év folyamán –
 Dzsingisz kán serege elfoglalja és felégeti Peking városát
 A negyedik lateráni zsinat megerősíti a pápa világi hatalmát,továbbá határozatot hoz az eretnekek üldözésére.

Születések 
 Kubiláj mongol nagykán, mongol uralkodó († 1294)
 V. Celesztin pápa († 1296)
 április 25. – IX. (Szent) Lajos francia király (Másik lehetséges születési dátuma 1214.) († 1270)

Halálozások 
 szeptember 1. – Ottó utrechti püspök (* 1194)

Jegyzetek 

13. század
1216



Események

Határozott dátumú események 
 július 18. – III. Honoriusz pápa trónra lépése.
 október 28. – A kilencéves III. Henrik követi apját az angol trónon.

Határozatlan dátumú események 
 az év folyamán –
 II. András magyar király nagy sereggel Galíciába küldi fiát, Kálmán herceget.
 Drezda városi jogokat kap.
 III. Honoriusz pápa jóváhagyja a Domonkos-rend tevékenységét.
 A Krakkó melletti Kleparzban befejeződik a Szent Flórián-templom 1185-ben kezdődött építése, Kadłubek Boldog Vince szentelte fel.

Születések

Halálozások 
 június 11. – I. Henrik konstantinápolyi latin császár (megmérgezik) (* 1174)
 június 16. – III. Ince pápa (* 1160)
 október 19. – János angol király (* 1166)
 Robert de Clary francia krónikás (* 1770 körül)

Jegyzetek

Források 
  

13. század
1217



Események

Határozott dátumú események 
 április 9. – III. Honoriusz pápa Courtenay Pétert konstantinápolyi latin császárrá koronázza Rómában.
 május 20. – A második lincolni csata, melyben az alig kilencéves III. Henrik pártjára visszatért rebellis bárók legyőzik az angol trónra ácsingózó Oroszlán Lajos francia trónörököst.
 június 6. – A mindössze 14 éves I. Henrik kasztíliai király – egy tragikus balesetben – életét veszti, amikor egy lezuhanó tetőcserép agyonütötte.
 augusztus 30. – III. Ferdinánd kasztíliai király trónra lépése. (1230-tól León királya is, s 1252-ig uralkodik.)
 szeptember 21. – Szent Máté-napi csata a Kardtestvérek rendje és az észtek között.

Határozatlan dátumú események 
 az év első fele – A magyarországi johannita perjel és Sándor erdélyi prépost II. András követeiként szerződést kötnek a velencei dózséval, melynek révén a magyar király hajókat bérel a városállamtól, hogy seregét átszállíthassa a tengerentúlra.
 szeptember – II. András keresztes hadával útra kel a Szentföldre
 október – a keresztesek akkoni gyülekezőjével megkezdődik az ötödik keresztes hadjárat
 az év folyamán – 
 Kálmán herceget galíciai királlyá koronázzák.
 Csák Ugrin tölti be a királyi kancellári tisztet.
 II. István szerb király megkoronázásával megalapítja a Szerb Királyságot.
 Dzsingisz kán serege elpusztítja a Kara-Kitaj-államot.
 Haakon Sverresson király törvénytelen gyermeke, Haakon foglalja el a norvég trónt.
 III. Honoriusz pápa engedélyezi Christian missziós püspöknek, hogy keresztes hadat vezessen a poroszok ellen.

Születések 
 II. Baldvin konstantinápolyi latin császár († 1273)
 Hülegü ilhán mongol vezér († 1265)
 I. János breton herceg

Halálozások 
 június 6. – I. Henrik kasztíliai király (* 1204)
 Lembitu észt vezér, a keresztesek elleni honvédelmi harc vezetője
 Péter győri püspök (* 1170 vagy 1175)

Jegyzetek 

13. század
1218



Események 
 január – II. András magyar király keresztes hadjárata Akkó sikertelen ostromával kudarcba fullad. Még seregével végigpusztítja a Tiberiás tavának környékét, sikertelenül megostromolja a Tábor-hegyi erődöt, majd a király visszatér Magyarországra. Az országban elhatalmasodik a feudális anarchia.
 Kálmán magyar királyi herceg és halicsi király fogságba esik, miután seregeit kiűzik Galíciából.
 A Livóniai Kardtestvérek serege megtámadja at észtek földjét.
 IX. Alfonz leóni király megalapítja a salamancai egyetemet.
 július 6. – IV. Hugó burgundi herceg (III. Eudo fia) trónra lépése (1272-ig uralkodik).

Születések 
 május 1. – I. Rudolf német király († 1291), I. János hainaut-i gróf († 1257)

Halálozások 

 május 19. – IV. Ottó német-római császár (* 1182)
 június 25. – Simon de Montfort, Leicester 5. grófja (* 1160).
 július 6. – III. Eudo burgundi herceg (* 1166).

13. század
1219



Események

Határozott dátumú események 
május 2. – I. Leó örmény király halálával trónra lép a kisebbik lánya, I. Izabella (uralkodik haláláig, 1252-ig).

Határozatlan dátumú események 
 az év folyamán – 
 Csák Ugrin előbb mint választott, majd mint tényleges érsek kerül a kalocsai egyházmegye élére.
 II. Valdemár dán király meghódítja az észtek földjét. (A hadjárat legnagyobb csatájában – június 15-én Lindanaes (Lyndaniz) mellett – isteni jelként hullott alá az égből a Dannebrog, a dán nemzeti zászló, s a csata kimenetele is ekkor fordult meg az addig vesztésre álló dánok javára. Azóta a Dannebrog Dánia nemzeti zászlaja.)
 William Marshal kormányzásának vége Angliában.
 Az ötödik keresztes hadjárat során Pelagius bíboros zarándokai megtámadják Egyiptomot és elfoglalják Damiettát.

Születések 
 szeptember – Avesnes-i Baldvin, francia történetíró († 1259)
Bizonytalan dátum
 Abul Abbas al-Mursi, andalúziai származású szúfi szent († 1286/87)
 Bibbesworth-i Walter, angol költő († 1270)
 I. Kristóf Valdemarsson, Dánia királya († 1259)

Halálozások 
 VII. Jayavarman khmer király (* 1125 k.)
 május 2. – I. Leó örmény király (* 1150)

Jegyzetek 

13. század
1234



Események

Határozott dátumú események 
 május 7. – VI. Sancho unokájának, I. Theobald navarrai király trónra lépése, aki 1254-ig uralkodik.
 november 14. – IX. Gergely pápa felszólítja Béla királyfit, hogy a Kunországban lakó schismatikus románokat kényszerítse a mikói kun püspök fennhatóságának elfogadására.

Határozatlan dátumú események 
 az év folyamán – 
 II. András magyar király békét köt II. Frigyes osztrák herceggel.
 András herceg halálával vége a Galícia feletti magyar uralomnak.
 Szent Domonkos szentté avatása.
 IX. Gergely pápa privilégiumokat ad át a német lovagrendnek, ebben megerősíti az 1226-os rimini aranybullát, s teljes joggal felruházza a kereszteseket a porosz területek birtokba vevésére, lakóinak alávetésére, megtérítésére stb. (a német lovagok második országalapító levele). Ezzel a rend mindkét hozzá legközelebb álló érdekelt hatalom támogatását elnyerte, s biztosabb alapokon áll, okulva persze a Magyarországon történtekből.
 IX. Gergely pápa kiadja a Decretalia című kánonjogi gyűjteményt, amely egészen az I. világháború utánig a katolikus egyházjog fő forrásmunkája maradt.

Születések

Halálozások 
 április 7. – VII. Sancho navarrai király (* 1154)

Jegyzetek 

13. század
1235



Események

Határozott dátumú események 
 szeptember 21. – II. András király halála. (Először a váradi székesegyházban temették el, a Temes vármegyei egresi ciszterci monostor azonban bizonyítani tudta a király végakaratát az ottani temetkezésre vonatkozóan, és a király földimaradványait átvitték Egresre, második felesége mellé. A II. Andrásnak végső nyughelyet adó egresi monostor is elenyészett a török hódoltság alatt.)
 október 14. – Róbert esztergomi érsek megkoronázza IV. Bélát, II. András fiát, aki rögtön hozzálát a feudális anarchia felszámolásához. (Megvakíttatja a lázadók vezérét, Apold fia Dénes korábbi nádort.)

Határozatlan dátumú események 
 az év eleje – II. András király elbocsátja környezetéből a lázadó Apold fia Dénest és híveit, akik II. Frigyesnek ajánlották fel a koronát. (Ezután megtámadja Frigyest és Bécsig nyomul előre. Frigyes kénytelen pénzen megváltani a békét.)
 július – (VII.) Henrik német király apja II. Frigyes német-római császár ellen támad, de vereséget szenved és apja megfosztja a tróntól. (Börtönben hal meg 1242-ben.)
 az év folyamán – 
 Négy domonkos szerzetes indul keletre az ázsiai magyarok felkutatására és megtérítésére. Közülük csak Julianus barát éri el Magna Hungariát.
 Árpád-házi Szent Erzsébetet szentté avatja IX. Gergely pápa. (Ö lesz a korabeli Európa egyik legnagyobb hatású szentje.)
 I. Jóannész Axuchosz trapezunti császár trónra lépése. (1238-ig uralkodik.)
 Mátyás zágrábi prépost veszi át a királyi kancellária vezetését Csák Ugrin kalocsai érsektől.

Születések 
 Ramon Llull, filozófus
 VIII. Bonifác pápa (valószínű időpont)  († 1303)

Halálozások 
 szeptember 21. – II. András magyar király (* 1177 körül)
 Szent Száva Szerbia védőszentje

Jegyzetek 

13. század
1236



Események 
 Május vége, június eleje – Julianus barát megérkezik Magna Hungariába.
 június 21. - Julianus barát hazaindul.
 szeptember 22. – A saulei (šiauliai) csatában a litvánok és a lettek serege legyőzi a Livóniai Kardtestvérek seregét. A keresztesektől azonban nem szabadultak meg, mert a következő évben a lovagrendet a teuton keresztes renddel egyesítik és akik így folytatják Livónia meghódítását.
 Estei Beatrix magyar királyné, II. András király özvegye II. Frigyes osztrák herceg követei segítségével megszökik az országból. Később külföldön szüli meg fiát Istvánt, a későbbi III. András király apját, akit IV. Béla nem ismer el.
 II. Frigyes serege betör az országba, mire a magyar seregek Bécsig pusztítanak, végül a felek békét kötnek.
 A tatárok meghódítják a Volgai Bolgárországot.
 III. Ferdinánd kasztíliai király serege elfoglalja a móroktól Córdoba városát.
 Radijja delhi szultán trónra lépése.
 Az év végén - december 27-én - Julianus barát visszatér első útjáról és hírt hoz a keleten maradt magyarokról, Magna Hungariáról.

Születések

Halálozások
 május 6. – Roger of Wendover bencés szerzetes, krónikaíró

13. század
StarOffice

A StarOffice (más néven StarSuite) jelenleg az Oracle Corporation kereskedelmi irodai programcsomagja.

Története 

A Star Division-t Marco Börries alapította Lüneburg-ban 1984-ben. Programozó barátját, Frank Aeffner-t 1985-ben bízta meg a StarWriter I megírásával az Amstrad CPC-n futó CP/M változatra. Ezt portolták az Amstrad PC-1512 megjelenésekor MS-DOS 3.2-re.

Később más egyedi programok integrációját követően a fejlesztés az Office Suite irányába haladt tovább, mely képes volt futni DOS-on, IBM OS/2 Warp-on és Microsoft Windows-on is. 1995-től a Star Division az alkalmazácsomagját "StarOffice" néven forgalmazta. A 4.2-es verzióig a StarOffice egy platformfüggetlen C++ class libraryn a StarView-n alapult.

1999-ben céget és a hozzá fűződő jogokat a Sun megvásárolta 73,5 millió USD-ért és mindenki számára elérhetővé tette, ez lett később az OpenOffice.org A Sun a Microsoft Office versenytársává akarta tenni a terméket és pénzmegtakarítást is remélt:

Az StarOffice megvásárlásának fő oka az volt, hogy a Sunnak 1999-ben kb. 42 ezer alkalmazottja volt. Nagy részüknek szüksége volt unixos munkaállomásra és windowsos laptopra is. És olcsóbb volt venni egy ilyen céget, amely Linux és Solaris környezetben is megfelelő volt, mint vásárolni 42 ezer licencet a Microsofttól. (Simon Phipps, Sun, LUGradio podcast)

A Sun hamarosan ingyenesen letölthetővé tette az 5.2-es verziót.

A Sun kapcsolata a StarOffice-szal hasonló volt, mint a Mozilla és a Netscape közötti. A StarOffice kódbázisán alapul az OpenOffice.org fejlesztés, amely a Sun és a szabadszoftver-közösség együttműködése.

A 2005 szeptemberében jelent meg a StarOffice 8, amely az OpenOffice.org 2 kódbázisán alapulva támogatja az OpenDocument formátumot és néhány egyéb fejlesztést is megvalósítottak benne.

A Sun felvásárlásával került a csomag az Oracle-höz, amely át is nevezte a csomagot Oracle Open Office-nak.

2009 márciusában egy tanulmány rámutatott, hogy a StarOffice-nak 3% piaci részesedése van a vállalati szektorban.

2011 áprilisában az Oracle bejelentette, hogy nem folytatja tovább az Oracle Open Office fejlesztését. A döntés része volt annak a törekvésnek, hogy az OpenOffice.org "tisztán közösségi alapú szoftver projekt" lehessen.

Árak és licencelés 
Hagyományosan a StarOffice licenc ára 70 amerikai dollár körül mozgott, 2004-ben azonban Japánban 1980 jenes (19 amerikai dollár) évenkénti áron bevezették az ún. „subscription-based” licencelést.

A Sun „per-person” kínálta irodai csomagját, vagyis egy személy akár 5 gépre telepítheti a megvásárolt alkalmazásokat, míg más cégeknél „per-processor” licencelést használnak (gépenként kell megvásárolni).

A programcsomagot magányszemélyek és oktatási intézmények ingyen letölthetik vagy egy adathordozó áráért megvásárolhatják. Szintén kínálnak ingyenes internetalapú oktatást és tanárok és diákjaik számára.

Jegyzetek

Külső hivatkozások 
 Hersteller termékei

Irodai alkalmazáscsomagok
Nem folytatott szoftverek
1237



Események 
 február – IV. Konrád német király trónra lépése (ténylegesen csak 1250-től 1254-ig uralkodik).
 az év folyamán –
 Kálmán herceg serege meghódítja Boszniát és Hulmot.
 Julianus barát visszatér második útjáról hírt hozva a közelgő tatár veszedelemről.
 A tatárok nyugat felé terjeszkedve megtámadják Oroszországot.
 II. Frigyes német-római császár a cortenuova-i csatában legyőzi a lombard liga seregét.
 A Livónia Kardtestvérek egyesülnek a Német Lovagrenddel, ezzel újabb veszélyt jelentenek a balti és keleti szláv népekre.
 Vörös János kerül Bretagne hercegi trónjára.

Születések

Halálozások 
 I. János jeruzsálemi király (* 1144 körül)
 Jordanus Nemorarius német tudós

Jegyzetek 

13. század
1238



Események

Határozott dátumú események 
 szeptember 28. – I. Jakab aragóniai király visszafoglalja Valencia városát a móroktól, akik Granadáig vonulnak vissza.

Határozatlan dátumú események 
 az év folyamán –
 IV. Béla magyar király – IX. Gergely pápa engedélyével – ismét zsidóknak és szaracénoknak adja bérbe az állami jövedelmeket, továbbá visszaveszi a várföldeket, ami növelte az egyházi és világi főurak elégedetlenségét.
 A tatár seregek nyugati előrenyomulásuk során elérik Moszkvát.
 Az aquileai patriarchátus Udinébe költözik.
 Simon de Montfort, Leicester 6. grófja és Eleonóra, III. Henrik angol király lányának esküvője.
 I. Manuél trapezunti császár trónra lépése. (Manuél 1263-ig uralkodik.)

Születések

Halálozások 
 március 19. – I. Henrik lengyel fejedelem (* 1163)

Jegyzetek 

13. század
1239



Események

Határozott dátumú események 
 június 3. – Teljes napfogyatkozás.

Határozatlan dátumú események 
 ősz – IV. Béla király engedélyt ad a tatárok elől menekülő kunoknak az országba való betelepedésre. (A főurak ellenszenvvel fogadják a nomád állattenyésztő kunokat, azonban a kőmonostori gyűlés a kunok letelepítését határozza el.)
 az évfolyamán – IV. Béla engedélyt ad Róbert érseknek az Víziváros megalapítására az esztergomi Várhegy alatt.

Születések 
 június 17. – I. Eduárd angol király († 1307)
 október 18. előtt – V. István magyar király († 1272)
 III. Péter aragóniai király († 1285)

Halálozások 
 március 20. – Salzai Hermann, a Német Lovagrend nagymestere (* 1170 k.)
 november 2. – Róbert esztergomi érsek (* ?)

Jegyzetek 

13. század
1383



Események 
 Garai Miklós nádor a királynékkal a Délvidékre vonul, hogy lecsillapítsa a lázadást. A vránai perjel meghódol, de távozásuk után a lázadás kiújul.
 március 1. – VI. (Vörös) Amadé savoyai gróf (VI. (Zöld) Amadé fia) trónra lép (1391-ig uralkodik).
 október 22. – Fiúutód nélkül hal meg Ferdinánd portugál király, ezzel elkezdődik az 1385-ig tartó válság időszaka az országban.

Születések 
 IV. Jenő pápa († 1447)
 VIII. Amadé savoyai herceg (V. Félix ellenpápa, † 1451).

Halálozások 
 január 7. – VIII. Amadé savoyai herceg (V. Félix ellenpápa)
 március 1. – VI. (Zöld) Amadé savoyai gróf (* 1334)
 június 15. – VI. Ióannész bizánci császár (* 1292/1296)
 október 22. – I. Ferdinánd portugál király (* 1345)

14. század
Zénón (egyértelműsítő lap)

Kitioni Zénón, görög filozófus, a sztoikus filozófiai iskola alapítója
 Eleai Zénón, paradoxonjairól ismert görög filozófus
 Rodoszi Zénón történetíró
 I. Zénó bizánci császár, görögösen Zénón (474–491)
Denali Nemzeti Park

A Denali Nemzeti Park és Vadrezervátum Alaszka középső részén található, területe . Látványosságai közül kiemelkedik Észak-Amerika legmagasabb hegye, a Denali.

1917. február 26-án hozták létre Mount McKinley Nemzeti Park néven. 1980-ban vadonnak minősítették, és más területek hozzácsatolásával kialakították a Denali Nemzeti Parkot. 1976-ban nemzetközi bioszféra-rezervátumnak nyilvánították. Látogatóinak száma meghaladja az évi 300 ezret. A parkban hegymászó- és turista-útvonalakat is kijelöltek.

A Denali a szubarktikus ökoszisztéma jellegzetes élőhelyeit igyekszik megőrizni, a vegyes erdőktől a tundrán át a magashegyekig és gleccserekig. A szerencsés látogatók nyáron grizzlyt, jávorszarvast, vadjuhot, rénszarvast és farkast is láthatnak. Télen a kijelölt helyeken lehetőség van a sportolásra is: lehet síelni, motoros szánt vezetni vagy kutyaszánt hajtani.

A denali atapaszka szó, jelentése "magas/havas hegy". Az őslakók így nevezték a hegyet, melynek felfedezője a Mount McKinley nevet adta.

További információk 
 A Denali Nemzeti Park hivatalos oldala 
 Denali National Park @ Wikivoyage
 Fényképek a Denali NP-ból – Terra Galleria
 us-national-parks.net – Denali NP 

Alaszka nemzeti parkjai
1240



Események

Határozott dátumú események 
 július 5. – A novgorodiak legyőzik a Névánál a svédeket.
 július 9. – Benedek budai prépost tölti be a királyi kancellári tisztséget. (Hivatalát egészen haláláig, 1261-ig megtartotta.)
 december 6. – Batu kán tatár serege beveszi Kijevet.

Határozatlan dátumú események 
 ősz – Maga IV. Béla magyar király szemlézi a Keleti-Kárpátok hágóit és rendeli el azok – mongolokkal szembeni – megerősítését. (A következő év elején Tomaj Dénes nádort küldi a keleti határok védelmének megszervezésére.)
 az év folyamán – A német lovagok Novgorod meghódítására indulnak.

Születések 
 XI. Benedek pápa († 1304)

Halálozások 
 április 11. – Llywelyn Fawr ap Iorwerth, a walesi Gwynedd uralkodója (* 1173)
 május 11. – Jacques de Vitry, francia teológus, történész, bíboros (* 1160/70)
 május 24. – Skule Bårdsson, norvég trónkövetelő (* 1189 körül)
 július 24. – Türingiai Konrád, a Német Lovagrend 5. nagymestere (* 1206/07)
 november 10. – Ibn al-Arabi, andalúziai szúfi misztikus és filozófus (* 1165)
 november 16. – Edmund Rich, angol teológus és filozófus (* 1170/80)
 december 4. – Konstancia cseh királyné, I. Ottokár cseh király felesége, III. Béla magyar király és Châtillon Anna másodszülött leánya (* 1180)
Bizonytalan dátum
 William de Warenne, Surrey 5. grófja (* 1166)

Jegyzetek 

13. század
1242



Események

Határozott dátumú események 
 február 1. – A tatár sereg a befagyott Duna jegén átkel a Dunántúlra, beveszi Óbuda és Esztergom városát, de a vár, valamint Székesfehérvár és a pannonhalmi apátság (ma Pannonhalmi Bencés Főapátság) sikeresen áll ellen az ostromnak.
 április 5. – A Csúd-tó jegén az orosz sereg megállítja a Német Lovagrend támadását.

Határozatlan dátumú események 
 az év folyamán –
 IV. Béla király a tatár átkelés hírére Spalatóba, majd Trauba menekül. A tatárok megostromolják Klisszát és Trau várát, de hajó hiányában visszavonulnak.
 Kiel városi rangot kap.
 Wiesbaden érseke elszakítja a várost a Nassaui Grófságtól.
 A Magyarországról kivonuló tatár sereg elpusztítja Albániát, Szerbiát és Bulgáriát, a megmaradt népességet pedig adófizetésre kötelezi. (Nemsokára a tatárok Ázsiába távoznak.)
 A tatárok megtámadják a Rúmi Szeldzsuk Szultanátust Kis-Ázsiában.
 Német telepesek érkeznek Pozsonyba és más magyar városokba a tatárok által elpusztított magyar lakosság pótlására.
 Batu kán megalapítja az Arany Hordát.
 Ibn Nafis arab orvos először különíti el a jobb és a bal szívkamrát és írja le a két vérkör működését.
 Zára Velencétől Magyarországhoz pártol.

Születések 
 január 27. – Árpád-házi Szent Margit hercegnő, IV. Béla király leánya († 1270)
 november 6. – Kölni Boldog Krisztina  német misztikus

Halálozások

Jegyzetek 

13. század
1243



Események

Határozott dátumú események 
 június 25. – IV. Ince pápa megválasztása.

Határozatlan dátumú események 
 június – A velencei sereg ismét elfoglalja Zára városát.
 az év folyamán –
 A kasztíliai sereg visszafoglalja Murcia városát a móroktól.
 A mongolok seregek egy része Irán felől Anatóliát is elözönli, a Kösedağnál vívott csatában legyőzik a szeldzsuk erőket.

Születések 
 Valdemár svéd király († 1302)

Halálozások

Jegyzetek

13. század
1244



Események

Határozott dátumú események 
 március 16. – Kilenc hónapos ostrom után a keresztes hadak elfoglalják a katharok egyik utolsó erődjét, Montségur várát.
 március 31. – II. Frigyes német-római császár és IV. Ince pápa egyezményben rendezi a császárság és az egyház viszonyát.
 április 21. – Benedek mint választott érsek tényleges kalocsai érsekként viseli tisztségét.
 június 27. – IV. Ince pápa Lyonba menekül Rómából.
 október 17. – A gázai csata. (A keresztesek egyik legsúlyosabb veresége, ami a palesztinai keresztény államok lassú pusztulásának kezdete.)

Határozatlan dátumú események 
 április - Aquinói Szent Tamás későbbi skolasztikus filozófus  megkezdi tanulmányait a nápolyi domonkos kolostorban.
 IV. Béla király serege visszafoglalja Spalato városát Velencétől, Zárát azzal feltétellel engedi át, hogy a vámjövedelmek kétharmada őt illeti.
 Bána Mihály comes megkapja a Győr megyei gönyűi udvarnokok földjét a dunai halászat jogával IV. Bélától.
 Az egyiptomi mameluk sereg lerombolja Jeruzsálem régi városfalait.
 I. Jakab aragóniai király visszafoglalja a móroktól Altea várát.
 Nővére halála után Margit örökli a flamand és a hainaut-i grófi címeket, kitör a flandriai és hainaut-i örökösödési háború. 
 Jacopo da Voragine, a későbbi olasz érsek, hagiográfus, történetíró belép a Domonkos-rendbe.
 San Marino elfogadja köztársasági alkotmányát, amely az egyik legrégebbi a világon.

Születések 
 XXII. János pápa, a római katolikus egyház történetének 196. egyházfője († 1334)

Halálozások 
 december 5. – I. Johanna flamand grófnő, I. Balduin latin császár lánya és örököse.(* 1205)
 Kasztíliai Eleonóra aragóniai királyné, a Burgund-Ivreai-ház tagja (* 1202)
 Armand de Périgord, templomos nagymester

Jegyzetek 

13. század
1245



Események
 István herceget ifjabb királlyá koronázzák és Horvátországot, valamint Dalmáciát kapja tartományként.
 II. Frigyes osztrák herceg hűbéri igényei alátámasztására betör Magyarországra, IV. Béla a cseh királlyal köt szövetséget Frigyes ellen.
 Portugáliában lázadás tör ki II. Sancho király ellen fivére Alfonz herceg támogatására. A király száműzetésbe kerül, helyette Alfonz kormányzóként uralkodik.
 Elkezdődik a Westminsteri apátság újjáépítése.
 IV. Ince pápa Giovanni da Pian del Carpine vezetésével útnak indítja az első hivatalos katolikus követséget a mongolokhoz; egyrészt, hogy tiltakozzék a  keresztényeket ért támadások ellen, másrészt, hogy információt szerezzen a mongolok erejéről és terveiről.
 IV. Ince egyetemes zsinatot hív össze Lyonba. (Öt meghirdetett témáról tanácskoztak, úgymint: 1. az egyház császár általi üldözése, 2. Jeruzsálem és a Szent Sír felszabadítása, 3. a kereszténység megvédése a mongol előretöréssel szemben, segítség a konstantinápolyi Latin Császárság megsegítése, a papság helyzete, problémái)

Születések 
 április 20. – III. (Merész) Fülöp francia király († 1285)

Halálozások

Jegyzetek 

13. század
1246



Események

Határozott dátumú események 
 május 22. – Raspe Henrik német ellenkirály  megválasztása. (1247-ben meghal.)
 június 15. – IV. Béla magyar király a Lajta melletti csatában legyőzi II. Frigyes osztrák herceg seregét, a csatában a herceg is elesik, kihal a Babenberg-dinasztia.

Határozatlan dátumú események 
 az évfolyamán – 
 Gyulafehérvár szabad királyi várossá válik.
 Szeged városi rangot kap.

Születések

Halálozások 
 június 15. – II. Frigyes osztrák herceg (* 1219)

Jegyzetek 

13. század
1247



Események 
 IV. Béla király – a tatárok elleni védelem céljából – a Szörényi bánságba telepíti le a Johannita lovagrendet.
 A türingiai örökösödési háború kezdete.
 IV. Ince pápa misszionáriusokat küld a mongolok megtérítésére.
 Az egyiptomi szultanátus ellenőrzése alá vonja Jeruzsálem városát.
 A beauvais-i Szent Péter-katedrális építésének kezdete.
 IV. Béla serege legyőzi az országba betörő Harcos Frigyes osztrák őrgróf hadait, aki maga is elesik a csatában.
 Makó első írásos említése Vlnuk alakban.
 A muszlimok elfoglalják a szentföldi Askalon városát.
 Buda megalapítása
 A pápai legátus megkoronázza IV. Haakon norvég királyt, a korabeli Norvégiában szokatlan szertartáson.

Születések 
 Aragóniai Izabella, III. Fülöp francia király felesége († 1271)
 II. János hainaut-i gróf († 1304)

Halálozások 
 február 16. – Raspe Henrik német ellenkirály, Türingia grófja (* 1204 körül)
 július 10. – Buzád nembeli István zágrábi püspök
 augusztus 31. – Konrád lengyel fejedelem (* 1187)

Jegyzetek 

13. század
1248



Események

Határozott dátumú események 
 január 3. – III. Alfonz portugál király trónra lépése.
 április 30. – Leég a régi kölni székesegyház, augusztus 15-én megkezdik a mai katedrális építését.
 november 1. – II. Vilmos holland grófot német ellenkirállyá választják. (Királyként elismerve 1254-ben, 1256-ig uralkodik.)

Határozatlan dátumú események 
 IX. Lajos francia király elindul a hetedik keresztes hadjáratra Egyiptom ellen.
 A kasztíliai sereg visszafoglalja Sevilla városát a móroktól.
 IV. Béla magyar király szövetséget köt II. Ottó bajor herceggel a Babenberg-örökség felosztására, majd betör Stájerországba.
 Szentgróti Fülöp kerül a zágrábi püspöki székbe.

Születések

Halálozások 
 január 4. – II. Sancho portugál király (toledói száműzetésben) (* 1207)

Jegyzetek 

13. század
1249



Események

Határozott dátumú események 
 február 16. – André Longumeau IX. Lajos francia király követeként elindul a mongolokhoz, hogy találkozzon a nagykánnal.
 július 8. – III. Sándor követi apját II. Sándort Skócia trónján. (1286-ig uralkodik.)

Határozatlan dátumú események 
 az év folyamán –
 Az Oxfordi Egyetem alapítása.
 III. Alfonz portugál király visszafoglalja Faro városát a móroktól, akik ebben az évben elveszítik  Alicantét is.
 Roger Bacon kiadja fő tudományos művét, mely az első nyugat-európai tudományos mű az optikai lencséknek a látásra való hatásáról, valamint a lőpor használatáról.
 A németországi Stralsund városát felégetik a rivális Lübeck város hadai.
 A Birger Jarl vezette svéd sereg meghódítja a finnországi Tavastia tartományt, megindítva ezzel a svédek keleti terjeszkedését.
 Pho Khun Si Indrathit király megalapítja a Sukothai Királyságot, lerakva ezzel a thaiföldi állam alapjait.
 IX. Lajos francia király a hetedik keresztes hadjárat során elfoglalja az egyiptomi Damietta várost.
 IV. Béla csapatai ismét Ausztriát és Stájerországot dúlják.
 Hermann badeni őrgróf csapatai betörnek Nyugat-Magyarországra.
 Marino Morosini velencei dózse megválasztása. (1253-ig uralkodik.)

Születések 
 július 9. – Kameyama japán császár († 1305)
 XXII. János pápa († 1334)
 V. Erik dán király († 1286)

Halálozások 
 július 6. – II. Sándor skót király (* 1198).
 július 19. – Jacopo Tiepolo velencei dózse.
 szeptember 27. – VII. Rajmund toulouse-i gróf (* 1197)
 november 21. – al-Szálih Ajjúb egyiptomi szultán (* 1207)

Jegyzetek 

13. század
KWord

A KWord egy szövegszerkesztő szabad LGPL licenc alá tartozik, a KOffice része, mely a Kool Desktop Enviroment-hez készült.

Felhasználói felület 
Elindítás után, egyből egy barátságos felület fogad minket, ahol fájlt nyithatunk meg, vagy sablonon alapuló új dokumentumot hozhatunk létre. A Dokumentum megnyitása fülön láthatjuk, hogy rengeteg formátumot támogat. Pl.:
 HTML-dokumentum
 Sima szöveges fájl
 Abiword-dokumentum
 RTF-dokumentum
 Microsoft Word dokumentum
 OASIS OpenDocument fájlformátum

Használat, műveletek 

A felhasználók átlagos igényeit bőven kielégítő funkciókkal rendelkezik, a mindennapos szükségleteket általában  kielégíti.
Néhány példa:

 sablonok alkalmazása
 felsorolás
 körlevélkészítés
 helyesírás-ellenőrző
 képek beszúrása, táblázatok kezelése
 diagramok, egyenletek kezelése

Külső hivatkozások 
A KWord hivatalos honlapja

KDE
Szövegszerkesztők

de:KOffice#Textverarbeitung
1250



Események

Határozott dátumú események 
 július 3. – IX. Lajos francia király a mamlúkok fogságába esik az általa vezetett hetedik keresztes hadjárat során a fariskuri csatában.
 december 13. – II. Frigyes német-római császár halála, ő az utolsó Hohenstauf a császári trónon, utána 23 éves interregnum következik, majd a Habsburg-család kerül hatalomra.
 december 13. – IV. Konrád német király – II. Frigyes császár fiának – tényleges uralkodásának kezdete. (I. Konrád néven egyben nápolyi és szicíliai király is, 1254-ig uralkodik.)

Határozatlan dátumú események 
 az év folyamán –
 IV. Béla magyar király kun csapataival megrohanja Ausztriát.
 Boldog Özséb megalapította a Pálos Rendet a Pilisszántói Hármas-barlangban.  
 III. Alfonz portugál király visszafoglalja Algarve várát a móroktól, ezzel végleg kiűzi őket Portugáliából.
 Valdemár svéd király trónra lépése, a Folkung-ház első uralkodója a svéd trónon.
 Albertus Magnus először mutatja ki az arzént, mint kémiai elemet.
 A valladolidi egyetem alapítása.
 A velencei Rialto híd átépítése pontonhídról állandó híddá.
 A Bahri-dinasztia hatalomra jutása Egyiptomban al-Muizz Ajbak trónra lépésével.

Születések 
 december 25. – IV. Ióannész nikaiai császár († 1305 körül)
 János skót király († 1313 k.)
 Giovanni Pisano itáliai szobrász († 1314)
 Pietro d’Abano itáliai fizikus, filozófus és asztrológus († 1316)
 Robert d’Artois, Artois grófja († 1302)

Halálozások 
 február 2. – XI. Erik svéd király (* 1216)
 május 2. – Túránsáh egyiptomi szultán (* ?)
 augusztus 10. – IV. Erik dán király (* 1216)
 október 4. – VI. Hermann badeni őrgróf (* 1226 k.)
 december 13. – II. Frigyes német-római császár (* 1194)

Jegyzetek 

13. század
1251



Események 
 IV. Béla a várható újabb tatár invázió ellen megszervezi az ozorai, a sói, a macsói és a kucsói bánságokat.
 Franciaországban népmozgalom bontakozik ki a hetedik keresztes hadjárat egyiptomi eseményeinek hatására, mivel azonban a parasztok Dél-Franciaországban rabolni, gyilkolni kezdenek, a király sereggel vonul ellenük és vérbe fojtja a mozgalmat.
 III. Sándor skót király házassága Margittal, III. Henrik angol király lányával.
 André Longumeau IX. Lajos francia király követe két év után visszatér a mongoloktól jelentést téve a királynak eredménytelen küldetéséről.
 Mindaugas litván nagyfejedelem megkeresztelkedik, hogy megkoronázhassák, ami 1253-ban meg is történik.
 I. Sándor vlagyimiri nagyfejedelem aláírja az első békeszerződést Norvégiával.
 IV. Konrád német király betör Itáliába, de IV. Ince pápa hívei visszaverik.
 Berlin városi jogokat kap.
 II. Ottokárt osztrák herceggé választják. (Kitör az ellenségeskedés IV. Béla magyar király és Ottokár között az Ausztria feletti hatalomért.)
 Möngke a Mongol Birodalom negyedik kánja lesz.

Születések

Halálozások 
 I. Péter breton herceg (* 1190 körül)
 II. Mátyás lotaringiai herceg
 Eldzsigidei kán Perzsia mongol helytartója

Jegyzetek 

13. század
1252



Események

Határozott dátumú események 
 május 15. – IV. Ince pápa kiadja ad extirpanda című pápai bulláját, amely felhatalmazza a vizsgálatot végzőket a kínvallatásra az eretnekekkel szemben.
 május 30. – X. Alfonz kasztíliai király trónra lépése. (Egészen 1284-ig uralkodik.)
 június 29. – I. Kristóf dán király trónra lépése. (Kristóf 1259-ig uralkodik.)

Határozatlan dátumú események 
 az év folyamán –
 IV. Béla magyar király csapatai élén elfoglalja Stájerországot és Alsó-Ausztriát támadja.
 Margit királylány 17 apácatársával Veszprémből a felépült margitszigeti domonkos kolostorba költözik.
 Firenzében kibocsátják az első itáliai arany pénzérmét a forintot.
 Stockholm városának alapítása.
 A német lovagok megalapítják a litván Klaipėda városát.
 Aquinói Szent Tamás megkezdi párizsi egyetemi tanulmányait.
 III. Henrik angol király bejelenti Gascogne örökös egyesülését Angliával.

Születések 
 március 25. – III. Konrád jeruzsálemi király († 1268)

Halálozások 
 január 23. – I. Izabella örmény királynő (* 1212/13)
 május 30. – III. Ferdinánd kasztíliai király (* 1201)
 június 29. – Ábel dán király (* 1218)
 november 27. – Kasztíliai Blanka Franciaország királynéja és több alkalommal régense (* 1188)

Jegyzetek 

13. század
1253



Események

Határozott dátumú események 
 június 25. – IV. Béla király serege Morvaországot pusztítva Olmütz városa alá érkezik. A magyarok Stájerországban is súlyos harcot vívnak és eredménytelenül ostromolják Bécs városát.
 július 6. – Mingangas litván nagyfejedelem koronázása. (1263-ig uralkodik.)
 szeptember 23. – II. Ottokár cseh király trónra lépése. (1278-ig uralkodik.)
 október 11. – Benedek kalocsai érseket – Báncsa István lemondása után – az esztergomi káptalan érsekké választja.
 november 29. – II. Ottó fiának, II. Lajos bajor hercegnek trónra lépése. (Egyúttal Pfalz grófja is, 1255-től Felső-Bajorország hercege, 1294-ig uralkodik.)

Határozatlan dátumú események 
 július
 II. Vilmos holland gróf Westkapelle-nél legyőzi a flamandokat.
 Bonifác savoyai gróf (IV. Amadeus fia) trónra lépése. (1263-ig uralkodik.)
 az év folyamán''' – 
 Megkezdődik a tengeri ütközetek sorozata Genova és Velence között, melyek 1371-ig folytatódnak.
 IV. Ince pápa kilenc év után visszatér Rómába, miután 1244-ben elhagyta azt, hogy elmozdítsa II. Frigyes német-római császárt. 
 Reniero Zeno velencei dózse megválasztása. (1268-ig uralkodik.)
 Galícia a terjeszkedő Mongol Birodalom vazallusa lesz. (A mongolok elpusztítják a mai Laosz területén Dali Királyságot és beolvasztják birodalmukba.)
 Befejeződik az assisi Szent Ferenc-bazilika építése.
 A párizsi egyetem alapítása.
 III. Henrik angol király – miután a parlament többször nem szavazta meg számára az adókivetés jogát – kénytelen ismét megerősíteni a szabadságlevelet, a Magna Chartát.

Születések 
 I. János brabanti herceg († 1294)
 V. Amadeus savoyai gróf († 1323)
 október 17. – Szent Ivó, a jogászok védőszentje († 1303)

Halálozások 
 július 13. – IV. Amadeus savoyai gróf (* 1197)
 augusztus 11. – Assisi Szent Klára (* 1194)
 szeptember 22. – I. Vencel cseh király (* 1205)
 november 29. – II. Ottó bajor herceg (* 1206)

Jegyzetek 

13. század
1254



Események

Határozott dátumú események 
 február 25. – IV. Ince pápa megerősíti Benedeket az esztergomi érseki tisztségében.
 április 24. – IX. Lajos francia király hazaindul keresztes hadaival Türoszból.
 május 1. – Békekötés Pozsonyban IV. Béla magyar király és II. Ottokár cseh király között. (A béke értelmében Stájerország Béla kezén marad. IV. Béla visszafoglalja Zárát a Velencei Köztársaságtól. Dinasztikus politikája a tatár veszély elhárítására irányul: fia István a kun vezér lányát Erzsébetet veszi nőül.)
 május 21. – IV. Konrád német király halála, utóda a most már elismert II. Vilmos holland gróf, aki 1256-ig uralkodik.
 május 21. – Konradin szicíliai király trónra lépése (1258-ig uralkodik).
 július 8. – II. Tibold navarrai király (I. Tibold fia) trónra lépése. (1270-ig uralkodik.)
 november 3. – II. Theodórosz nikaiai császár  trónra lépése. (1258-ig uralkodik.)
 december 2. – Manfréd szicíliai király Foggiánál legyőzi a pápai sereget.

Határozatlan dátumú események 
 IV. Ince pápa kiközösíti IV. Konrádot és Habsburg Rudolfot.
 A zsidók kitiltása Franciaországból.
 III. Alfonz portugál király összehívja a Cortest, a nemesség, a középosztály és a városok képviselőiből Leiriába.
 Koppenhága városi jogokat kap.
 A velencei Szent Márk bazilika lovai, melyek egykor Traianus császár diadalívét díszítették, mai helyükre kerülnek.
 Malmö városának alapítása.
 Az utrechti katedrális építésének kezdete.
 A sevillai egyetem alapítása.

Születések 
 szeptember 15. – Marco Polo velencei kereskedő és utazó († 1324)
 II. Károly nápolyi király († 1309)

Halálozások 
 május 21. – IV. Konrád német király (* 1228)
 július 8. – I. Theobald navarrai király (* 1201)
 november 3. – III. Ióannész nikaiai császár (* 1193)
 december 7. – IV. Ince pápa (* 1195 körül)

Jegyzetek 

13. század
1255



Események

Határozott dátumú események 
 március 28. – A Bajor Hercegség két részre szakad a Wittelsbachok között. (Alsó-Bajorország trónját XIII. Henrik, Felső-Bajorországét pedig II. Lajos szerzi meg.)

Határozatlan dátumú események 
 II. Theodórosz nikaiai császár  a bolgárok ellen indít hadjáratot Trákia visszafoglalására. (1256-ban sikeresen fejezi be a hadjáratot.)
 A Nassaui Grófság két részre szakad. (A grófság csak 1806-ban egyesül újra.)
 Lisszabon lesz Portugália fővárosa.
 A bourges-i gótikus székesegyház építésének befejezése.
 II. Ottokár cseh királya pápa kívánságára térítő hadjáratot vezet a pogány poroszok ellen, melynek során a Német Lovagrend megalapítja Königsberget.
 Möngke mongol nagykán elindítja a Hülagü mongol kán vezette mongol sereget, hogy meghódítsa Délnyugat-Ázsia muzulmán országait.

Születések 
 július – I. Albert német király (†1308)
 Adolf német király († 1298)
 Duccio di Buoninsegna, sienai festő († 1319)
 III. András vlagyimiri nagyfejedelem († 1304)

Halálozások 
 Batu kán, mongol uralkodó, az Arany Horda alapítója (* 1207 k.)
 Szundzsata Keita mali király a Mali Birodalom uralkodója

Jegyzetek

13. század
1256



Események

Határozott dátumú események 
 január 28. – II. Vilmos német király elesik a frízek elleni csatában. (Halála után 17 éves interegnum következik, ami a német-római császárság teljes leromlását jelenti.)
 április 13. – IV. Sándor pápa kiadja az Ágoston rend megalakításáról szóló pápai bulláját.
 december 15. – Hülegü kán serege elfoglalja Hassasin erődjét, befejezve Perzsia meghódítását. (Megalapítja az Ilhánok dinasztiáját, mely 1335-ig uralja Perzsiát.)
 december 16. – IV. Béla király kiváltságlevelet ad ki az esztergomi Szent Adalbert főszékesegyház számára, amelyben – az ismert dokumentumok közül elsőként – a Szent Korona kifejezés előfordul.

Határozatlan dátumú események 
 október – Hülegü mongol kán serege legyőzi a Rúmi Szeldzsuk Szultanátus seregét és elfoglalja Anatóliát.
 az év folyamán –
 Lviv (ma Ukrajna) városának alapítása.
 II. Theodórosz nikaiai császár Trákia visszahódításával sikeresen fejezi be egy évvel korábban megkezdett, Bulgária elleni hadjáratát.
 Felszentelik a jáki templomot.
 Benedek esztergomi érsek nemzeti zsinatot tart Esztergomban.

Születések 
 Robert de Clermont, IX. Lajos francia király fia, Clermont-en-Beauvaisis grófja, a Bourbon-ház őse († 1317)
 Szent Gertrúd

Halálozások 
 január 28. – II. Vilmos német király (* 1227 körül)

Jegyzetek 

13. század
Természetvédelmi Világszövetség

A Természetvédelmi Világszövetség (angolul: World Conservation Union vagy International Union for Conservation of Nature and Natural Resources, röviden IUCN) a természeti értékek megőrzésére létrehozott nemzetközi szervezet.

1948-ban alapították, központja a svájci Glandban van. 81 ország tagja állami szinten, de összesen 145 országból csatlakozott hozzá valamely kormányhivatal vagy nem kormányzati szervezet, és 77 nemzetközi szervezet is együttműködik vele.

Fő feladata, hogy a bátorítsa és segítse a biodiverzitás megőrzését és a természet erőforrásainak mértékletes használatát, az ökológiai rendszerek fenntartását.

Tagok

Védett területek osztályozása 

 Ia – Strict Nature Reserve (szigorúan védett terület)
Olyan szárazföldi és/vagy tengeri terület, mely egyedülálló vagy jellegzetes ökoszisztémával rendelkezik, különleges geológiai környezet vagy élővilág található rajta. Elsősorban tudományos kutatók előtt nyitott.

 Ib – Wilderness Area (vadon)
Nagyobb kiterjedésű érintetlen vagy civilizációs hatásoktól alig befolyásolt természeti környezet, állandó vagy jelentősebb lakosság nélkül.

 II – National Park (nemzeti park)
Olyan terület, amelynek ökológiai egységessége megőrzendő a jelen és a jövő generációi számára; amely megvédendő mindenfajta mezőgazdasági és ipari hasznosítástól; és amelyen lehetőség nyílik nemcsak tudományos, hanem oktatási és szabadidős tevékenységek végzésére is.

 III – Natural Monument (emlékpark)
Egy vagy több sajátos, egyedi vagy igen ritka természeti vagy kulturális értéket őrző terület.

 IV – Habitat/Species Management Area (különleges élőhely)
Veszélyeztetett fajok élőhelyeinek védelmét biztosító terület.

 V – Protected Landscape/Seascape (védett táj)
Olyan terület, melynek egységessége az ott található természeti vagy kulturális értékek miatt megőrzendő.

 VI – Managed Resource Protected Area (védett rezervátum)
Érintetlen természeti terület, melyen a fajok sokfélesége hosszú távon megőrzendő, ám emellett lehetőség nyílik a természeti kincsek ökológiai rendszert nem károsító mértékű kihasználására.

Kihalással fenyegetett fajok osztályozása

Jegyzetek

További információk 
Az IUCN weblapja
A Természetvédelmi Világszövetség Nemzetközi Vörös Listája

Kapcsolódó szócikkek 
Ökoturizmus
A Föld nemzeti parkjai
A Föld száz legkárosabb invazív fajának listája

Nemzetközi környezetvédelmi szervezetek
Természetvédelem
Gates of the Arctic Nemzeti Park

A Gates of the Arctic Nemzeti Park és Vadrezervátum az Egyesült Államok egyik nagy kiterjedésű parkja Alaszkában: 39 460 km² (azaz akkora, mint Svájc). Teljes egészében a sarkkörtől északra fekszik. Legnagyobb részét a Brooks-hegység nyúlványai foglalják el. 1978. december 1-jén nemzeti emlékparkot hoztak létre itt, melyet két évvel később nyilvánítottak nemzeti parkká. A park jelentős hányada a vadon természetvédelmi kategóriába soroltatott (29 322 km²) – ez a szomszédos Noatak Vadonnal együtt az USA legnagyobb érintetlen területe.

A nemzeti parkokban általában nincsenek települések, itt azonban tíz kisebb közösség is él, összesen mintegy 1500 fő, akiknek megélhetése a védelem alatt álló természettől függ. Ugyanakkor a Gates of the Arcticban nincsenek kiépített utak, sem ösvények, sem táborhelyek és más, a látogatók kényelmét szolgáló infrastruktúra.

Külső hivatkozások 
 A Gates of the Arctic Nemzeti Park hivatalos oldala
 A National Park Service online kalauza
 Fényképek a Gates of the Arctic NP-ból – Terra Galleria
 us-national-parks.net – Gates of the Arctic NP 

Alaszka nemzeti parkjai
1257



Események

Határozott dátumú események 
 április 1. – X. Alfonz kasztíliai király német királlyá választása. (Ténylegesen sohasem uralkodik, nem is jár Németországban.)
 május 17. – Richárd angol herceg német királlyá választása. (Ténylegesen azonban nem uralkodik.)

Határozatlan dátumú események 
 az év folyamán –
 Robert de Sorbon megalapítja a párizsi Sorbonne egyetemet.
 Matthew Paris angol történetíró összeállítja Chronica Majora című angol krónikáját.
 III. Henrik angol király kibocsátja az első tiszta arany pénzérmét, a 20 pennyst.
 Krakkó városa újjáépül az 1241. évi tatár pusztítás után.
 Nagymaros városának első ismert írásos említése Morus néven.
 A Szamalasz tűzhányó kitörése.

Születések
 október 4. – II. Przemysł lengyel király († 1296)
 IV. Sancho Kasztília és León királya († 1295)
 Beatrix burgundi hercegnő

Halálozások 
 június 4. – I. Przemyśl lengyel herceg
 december 24. – I. János hainaut-i gróf (* 1218)

Jegyzetek 

13. század
1258



Események

Határozott dátumú események 
 február 10. – Hülegü mongol kán serege elfoglalja a milliós nagyvárost, Bagdadot, az akkori iszlám világ kulturális központját. (Az Abbászida Kalifátus bukása és a bagdadi kalifa meggyilkolása után a várost porig égetik és 800 000 embert mészárolnak le.)
 augusztus 10. – Konradint, I. Konrád fiát nagybátyja, Manfréd szicíliai király megfosztja trónjától, és királlyá koronáztatja magát Palermóban. (Manfréd 1266-ig uralkodik.)
 december 1. – VIII. Mikhaél bizánci császár trónra lépése. (1261-ben visszafoglalja Konstantinápolyt, ahol másodszor is megkoronázzák. Mikhaél 1282-ig uralkodik.)

Határozatlan dátumú események 
 augusztus – IV. Ióannész bizánci császár trónra lépése. (Még december 1-jén megfosztják trónjától.)
 az évfolyamán –
 Lázadás tör ki Stájerországban IV. Béla ellen, melyet a magyarok levernek, a király fiát, Istvánt nevezi ki tartományi kormányzóvá.
 Llywelyn Wales hercegévé nyilvánítja magát. (Ő az utolsó független walesi uralkodó az angol hódítás előtt.)
 A bárók kényszerítik III. Henrik angol királyt az oxfordi províziók elfogadására. (Ezzel a tényleges hatalom egy 15 tagú bárói tanács kezébe kerül, mely az abszolút monarchia végét jelenti. A bárók uralma ellen azonban rövidesen országos lázadás tör ki.)

Születések
 I. Oszmán az Oszmán Birodalom alapítója és első uralkodója († 1326)
 IV. Sancho kasztíliai király († 1295).

Halálozások
 január – I. Ménhárd Gorizia és Tirol grófja
 február 20. – al-Musztaszim az utolsó abbaszida kalifa (* 1213)
 augusztus – II. Theodórosz nikaiai császár (* 1221)

Jegyzetek 

13. század
1259



Események

Határozott dátumú események 
 december 4. – IX. Lajos francia király és III. Henrik angol király megkötik a párizsi szerződést. (A béke értelmében Henrik lemond területi igényeiről Normandiában, Anjouban és Poitouban, viszont megtarthatta aquitániai birtokát, mint a francia király hűbérese, cserébe Lajos megvonja támogatását az angol lázadóktól.)

Határozatlan dátumú események 
 szeptember – A pelagóniai csatában VIII. Mikhaél bizánci császár legyőzi az Manfréd szicíliai király vezetésével alakult akháj–epiruszi–szerb koalíció seregét.
 az év folyamán –
 Berke tatár kán szövetséget és dinasztikus viszonyt ajánl IV. Bélának, aki ezt elutasítja.
 Harcok IV. Béla és II. Ottokár cseh király között Stájerországért. Ottokár stájer herceggé nyilvánítja magát.
 Lübeck, Wismar és Rostock német városok szövetséget kötnek a kalóztámadások ellen, ezzel leteszik a Hanza városok szövetségének alapjait.
 Mengrai király megalapítja a Lannathai királyságot a mai Thaiföld északi részén.
 A mongolok meghódítják Koreát.

Születések
 március 25. – II. Andronikosz bizánci császár († 1332)
 Pietro Cavallini itáliai festő

Halálozások 
 május 29. – I. Kristóf dán király (* 1219)
 Möngke mongol nagykán (* 1209)

Jegyzetek 

13. század
Hiányos számok

A számelméletben hiányos számnak nevezünk minden olyan n egészt, amelyre az osztóösszeg-függvény σ(n)<2n , vagy a valódi osztók összege s(n)<n.

A szám és az osztók összegének különbsége [más szóval 2n ‒ σ(n)] a hiányosság mértéke. Az olyan számokat, amelyek csak 1-gyel nagyobbak valódi osztóik összegénél, legkevésbé hiányos számoknak vagy majdnem tökéletes számoknak nevezzük. A természetes számok 3 osztályba sorolása (hiányos számok, tökéletes számok és bővelkedő számok) elsőként Nikomakhosz görög matematikusnál jelenik meg, 100 körül megjelent, Introductio Arithmetica („Bevezetés az aritmetikába”) című művében. Az első néhány hiányos szám:

1, 2, 3, 4, 5, 7, 8, 9, 10, 11, 13, 14, 15, 16, 17, 19, 21, 22, 23, 25, 26, 27, 29, 31, 32, 33, 34, 35, 37,…

Vegyük például a 21-et. Osztói 1, 3, 7 és 21, ezek összege 32. Mivel 32 kisebb, mint 2 × 21, a 21 hiányos szám. A hiányosság mértéke 2 × 21 − 32 = 10.

Tulajdonságok
Végtelen sok páratlan és végtelen sok páros hiányos szám létezik.
Minden páratlan szám, ami egy vagy két különböző prímtényezővel rendelkezik hiányos szám (tehát a prímek, félprímek, prímhatványok mind hiányos számok).
A tökéletes számok és a hiányos számok valódi osztói mind hiányos számok.
Minden kellően nagy n-re igaz, hogy legalább egy hiányos szám létezik a  intervallumban.

Végtelen sok hiányos szám létezik, páros és páratlan egyaránt; többek között minden prím és prímhatvány az.

Jegyzetek

További információk
 
 The Prime Glossary: Deficient number

Kapcsolódó szócikkek 
 Tökéletes számok
 Bővelkedő számok

Nevezetes számsorozatok